Hei,

Hämeen piirin hallitus on kokouksessaan 12.2.2025 päättänyt asettaa seuraavat toimikunnat

* Nuorisotoimikunta
* Paikallistoiminnan kehittämisen ja viestinnän toimikunta
* Sosiaalisen hyvinvoinnin toimikunta
* Talous- ja hallintotoimikunta
* Valmiustoimikunta

Toimikuntien kausi kestää kaksi vuotta alkaen toukokuun 2025 piirin hallituksen kokouksesta ja päättyen vuoden 2027 vuosikokoukseen.

Toimikuntien tehtävä on piirin hallituksen asiantuntijaeliminä kehittää toimintaa, antaa piirin hallitukselle tarvittaessa lausuntoja sekä tehdä aloitteita toiminnan kokonaisvaltaiseksi kehittämiseksi. Asioiden valmistelijana ja esittelijänä on toimihenkilö, jonka vastuualueesta on kysymys. Talous- ja kehittämistoimikunnan esittelijänä ja sihteerinä toimii piirin toiminnanjohtaja.

Talous- ja kehittämistoimikunnan muodostavat piirin puheenjohtaja tai varapuheenjohtaja sekä 4–6 jäsentä, joista osa on piirin hallituksen ulkopuolelta. Muissa toimikunnissa on 3–9 jäsentä, joista ainakin yksi on piirin hallituksen jäsen. Toimikunnat voivat kutsua kokouksiinsa asiantuntijoita, joilla ei kuitenkaan ole kokouksessa päätösvaltaa.

**Nyt etsitään toimikuntiin sopivia henkilöitä**, jotka olisivat valmiita aktiivisesti osallistumaan toimikuntien kokouksiin ja omaisivat sopivaa osaamista ja intoa osallistua toimialan kehittämiseen. Ehdottaa voi toki myös jotakuta järjestön ulkopuolista henkilöä, jolla on sopivaa asiantuntevuutta tehtävään. Liitteenä lyhyt kuvaus eri toimikuntien tehtävistä.

Hakemuksen toimikuntaan voi täyttää tämän linkin kautta

<https://www.lyyti.in/Haku_SPR_Hameen_piirin_toimikuntiin_kevat_2025_6496>

Hakuaikaa on maanantaihin 28.4.2025 asti. Lisätietoja löytyy piirin sivuilta kohdasta [Hallinto ja päätöksenteko/Toimikunnat.](https://piirit.punainenristi.fi/Punainen-Risti-Hameen-piiri/Hallinto-ja-paatoksenteko-hameen-piirissa/)

Muistathan kysyä ehdokkaalta suostumuksen ja varmistaa, että hän sitoutuu aktiivisesti toimikuntatyöskentelyyn.

Piirin hallituksen puolesta terveisin Marjut

jakelu: osaston puheenjohtaja, varapuheenjohtaja, sihteeri, piirin hallitus, piirin toimikunnat, piirin henkilöstö